Publication: Magyar Közlöny
Issue: MK-2000-121 (Year: 2000, Number: 121)
Era: 1990-2004
Section: Az 1039/1998. (III. 31.) Korm. határozat értelmében „a Kormány a hazai kábítószerhelyzet alakulására, a Kábítószerügyi Tárcaközi Bizottság működésének tapasztalataira, továbbá az Országgyűlés 125/1997. (XII. 18.) OGY határozatában foglaltakra figyelemmel Kábítószerügyi Koordinációs Bizottságot hoz létre”. A Korm. határozat (2) bekezdés
Paragraph Index: 1329

c) Családi kockázati tényezők: — szülők alkoholhasználata és azzal kapcsolatos attitűdje. A szülők alkoholizmusa (vagy drogfogyasztása), de ugyanígy az ezzel kapcsolatos megengedő-közömbös attitűdje elősegíti a droghasználat kialakulását és fennmaradását. — válás, egyszülős családok: a gyerekek könnyebben kikerülnek a család érzelmi-nevelési hatóköréből. Ugyanez érvényes a családi érzelmi hiányokra és az érzelmi szegénységre; — szülői nevelési szokások: elsősorban a következetlen, egyszer szélsőségesen megengedő, máskor szélsőségesen tiltó nevelési stílus vezethet a droghasználat kialakulásához, majd később fennmaradásához; — családi erőszak, fizikai és szexuális bántalmazás: különösen veszélyeztetettek az ilyen fiatalok (elsősorban lányok) a drogozás kialakulása és elhúzódása tekintetében; — gyermekkori pszichotrauma: a fel nem dolgozott lelki trauma elősegítheti a drogozás kialakulását vagy fennmaradását. 17 Kaminer Y (1994): Adolescent substance abuse. A comprehensive guide to theory and practice. Plenum Medical Book Company, New York és Rutter M (1990): Psychosocial resilience and protective mechanisms. In: Rolf J, Masten AS, Cicchetti D, Nuechterlein KH és Weintraub S (szerk.): Risk and protective factors in the development of psychopathology. Cambridge University press, New York, 181—214. 2000/121. szám

Source: https://magyarkozlony.hu/hivatalos-lapok/0dcb2e2dc7bf928953b672e42ed9b09da69819e5/dokumentumok/69f533712ba754c47be81fed5c69b2be988d3fc6/letoltes